เลือดล้างหน้ากับประจำเดือนต่างกันอย่างไงคะ
สวัสดีค่ะ เลือดล้างหน้าเด็กเป็นเลือดที่ออกมาจากช่องคลอดโดยที่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากมีการปฏิสนธิ ซึ่งอาจทำให้เข้าใจผิดว่าเป็นประจำเดือนได้ เพราะอาจจะมาตรงกับช่วงที่ควรจะมีรอบเดือนตามปกติ โดยเป็นอาการที่ไม่มีอันตราย และมีอาการเพียง 1-2 วันเท่านั้น ซึ่งค่อนข้างจะสั้นกว่าเลือดประจำเดือนโดยทั่วไปเป็นภาวะที่ไม่เกิดกับผู้หญิงทุกคนที่ตั้งครรภ์ค่ะ จึงไม่ควรเอามาคิดว่าเป็นอาการของการตั้งครรภ์ได้หรือไม่ และไม่ได้เป็นอาการที่ใช้ยืนยันการตั้งครรภ์แต่อย่างใด ถ้าไม่แน่ใจว่าเป็นเลือดประจำเดือนหรือไม่ หรือในระหว่างรอบเดือนมีเพศสัมพันธ์ไม่ป้องกันแล้วเสี่ยงต่อการตั้งครรภ์ ควรซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ 10-14 วันหลังปฏิสนธิ หรือ 2-3 อาทิตย์หลังมีเพศสัมพันธ์ หรือไปยืนยันที่รพ.อีกครั้งค่ะ